钦定古今图书集成/理学汇编/学行典/第257卷 > 朱子大全集 > 巢父
## 钦定古今图书集成/理学汇编/学行典/第257卷 > 朱子大全集 > 巢父

按《高士传》：巢父者，尧时隐人也，山居不营世利，年老
以树为巢而寝其上，故时人号曰巢父。尧之让许由
也，由以告巢父，巢父曰：“汝何不隐汝形，藏汝光，若非
吾友也。”击其膺而下之。由怅然不自得，乃过清冷之
水，洗其耳，拭其目曰：“向闻贪言，负吾之友矣。”遂去，终
身不相见。